open-index/open-wikipedia-markdown huggingface dataset:
Matias Tamminen

**Matias Tamminen** (s. 21. marraskuuta 2001 Kotka) on suomalainen jalkapalloilija, joka edustaa Allsvenskanissa pelaavaa Östersiä. Pelipaikaltaan Tamminen on hyökkääjä.

## Seurajoukkueet
Tammisen junioriajan pelaajaura alkoi Kotkan Nappuloiden riveissä. Sieltä Tamminen siirtyi 12-vuotiaana KTP:n junioreihin. 

Tamminen aloitti miesten sarjojen pelaajauransa KTP:n Ykkösessa pelanneessa joukkueessa kaudella 2018. Seuraavaksi kaudeksi hän siirtyi Rovaniemelle RoPS:n riveihin. Ensimmäisen liigaottelunsa hän pelasi 3. huhtikuuta Kuopiossa, jolloin hän tuli ottelun loppuvaiheessa vaihdosta kentälle. Ensimäisellä Veikkausliigakaudellaan Tamminen pelasi 14 ottelua ja teki kaksi maalia. Toisella Veikausliigakaudella RoPS:ssa Tamminen pelasi 21 ottelua ja teki kolme maalia. Näillä kahdella kaudella Tamminen pelasi lisäksi yhdeksän peliä Kakkosessa pelanneen RoPS II:n riveissä.

Syksyllä 2020 Tamminen teki 3-vuotisen sopimuksen turkulaisen FC Interin kanssa, mutta pelasi lainalla ja palasi kaudeksi 2021 kotiseudulleen KTP:n riveihin, joka oli noussut pääsarjaan viiden Ykkösen/Kakkosen kauden jälkeen. Hän pelasi kaudella 2021 KTP:ssä 11 ottelua ja siirtyi kaudeksi 2022 pelaajasopimuksen mukaisesti Interin Veikkausliigajoukkueeseen. Kaudesta 2022 tulikin onnistunut viidellä maalilla ja kolmella maalisyötöllä. Seuraavalla kahdella kaudella Tamminen pelasi säännöllisesti Interin kokoonpanossa.

Kauden 2023 loppuun mennessä Matias Tamminen on pelannut viidellä Veikkausliigakaudellaan kaikkiaan 99 Veikkausliigaottelua ja tehnyt 12 maalia.

Joulukuussa 2024 Ruotsin Allsvenskaniin kaudelle 2025 noussut Östers IF ilmoitti tehneensä Tammisen kanssa sopimuksen.

## Lähteet

## Aiheesta muualla
* Tamminen soccerpunterin sivuilla
Santoniini

**Santoniini** on karvasaineisiin kuuluva orgaaninen yhdiste, jota on noin kaksi prosenttia niin sanotuissa matosiemenissä eli Turkestanissa kasvavan merimarunan (*Artemisia maritima*) kukissa. Santoniini on väritöntä, hajutonta, karvaanmakuista kiteistä ainetta, joka liukenee alkoholiin ja eetteriin. Sen sulamispiste on 170 °C. Se on santoniinihapon laktoni, ja se muuttuu alkalien vaikutuksesta tämän hapon suoloiksi.

Santoniini on hieman myrkyllistä. Sitä on aikoinaan käytetty sukkulamatoja poistavana lääkkeenä.

## Lähteet
Pythagoraan alkuluku

**Pythagoraan alkuluku** on alkuluku, joka on muotoa 4n+1, jossa *n* on luonnollinen luku. Toisin sanoen Pythagoraan alkuluvut ovat ne parittomat alkuluvut, jotka voidaan muodostaa kahden neliöluvun summana. Ensimmäiset kymmenen Pythagoraan alkulukua ovat 5, 13, 17, 29, 37, 41, 53, 61, 73 ja 89.

Luvut, jotka ovat yhden tai useamman Pythagoraan alkuluvun tulo, ovat samat kuin jaottomien Pythagoraan kolmikoiden hypotenuusat. Esimerkiksi lukua 5^2 = 25 vastaa jaoton Pythagoraan kolmikko .

Luvut, jotka ovat jaollisia yhdellä tai useammalla Pythagoraan alkuluvulla, ovat samat kuin kaikkien Pythagoraan kolmikoiden hypotenuusat. Esimerkiksi lukua 2 \cdot 5 = 10 vastaa Pythagoraan kolmikko .

## Lähteet
Utsiran kirkko

**Utsiran kirkko** () Norjan kirkkoon kuuluva kirkkorakennus Norjan Utsiran kunnassa Rogalandin läänissä.

Vanhin maininta kirkosta Utsirassa on noin vuodelta 1620, mutta kirkko on sijainnut saarella varmasti jo paljon aiemmin. Myöhäiskeskiajalla saari kuului Halsnøyn luostarin alaisuuteen ja se otti kymmenykset saaren kalastajilta. Vuonna 1704 mainitaan kirkkoa hoidetun Torvastadista käsin niin, että pappi toi aina mukanaan oman Raamatun. Tuona vuonna kirkossa tehtiin suuria korjauksia, ja kuvauksen perusteella se vaikuttaa olleen pieni hirsirakenteinen rakennus. Vuonna 1785 se korvattiin uudella, nykyisellä kirkkorakennuksella.

Vuonna 1870 kirkossa suoritetussa remontissa se sai uuden kastealtaan ja alttaritaulun samalla kun vanhoja esineitä, kuten entinen alttaritaulu, laivan pienoismalli sekä kastealtaan yllä riippunut kyyhkysveistos poistettiin. Vuonna 1954 kirkkoon rakennettiin sakasti sekä kellotorni.

## Lähteet
Piirianalyysi

**Piirianalyysi** tai **piiriteoria** tarkoittaa sähkötekniikassa virtapiirien käyttäytymisen ja  toiminnan analysoimiseksi käytettäviä menetelmiä. Piirianalyysi koostuu siis virtapiirin toimintaa kuvaavista malleista sekä analysointiin tarkoitettavista menetelmistä. Yleensä keskeisinä osana piirianalyysia on tunnettujen suureiden avulla ratkaista jossakin virtapiirissä esiintyviä suureita, kuten jännitteitä, virtoja tai resistansseja.

## Käsitteet

Piirianalyysissä analysoitavien virtapiirien osia ovat muun muassa solmupisteistä ja haaroista. Solmupisteet ovat virtapiirin osia, joissa virtapiirin haarat liittyvät yhteen, ja haaran muodostaa jokin sarjaan kytketty komponentti. Solmupisteiden välillä ei koskaan ole oikosulkua.

Piirissä esiintyvät elementit voidaan jakaa passiivisiin tai aktiivisiin elementteihin. Passiivisia elementtejä ovat muun muassa tehoa kuluttavat elementit, kuten vastukset tai kondensaattorit, kun taas aktiivisia elementtejä ovat tehoa tuottavat elementit, esimerkiksi jännite- tai virtalähteet.

## Piirianalyysin menetelmät ja perusteet
Piirianalyysissa keskeisiä asioita ja menetelmiä ovat muun muassa:
* Ohmin laki
* Sarjaan- ja rinnankytkentä
* Kirchhoffin virtalaki
* Kirchhoffin jännitelaki
* Solmumenetelmä
* Kerrostamismenetelmä
* Theveninin menetelmä
* Nortonin menetelmä
* Jännitteen- ja virranjakosääntö
* Silmukkamenetelmä
* Solmumenetelmä

## Lähteet
* 
* 
* 
* 
* 
* 
* 
* 
* 

### Viitteet
Engel vastaan Vitale

**Engel vastaan Vitale** () on Yhdysvaltain korkeimman oikeuden 25. kesäkuuta 1962 antama päätös, jonka nojalla rukoilu ei saa olla osa julkisten koulujen ohjelmaa.

## Tausta
New Yorkin laki määräsi, että koulupäivä aloitettaisiin lippuvalalla sekä uskontokuntiin sitoutumattomalla rukouksella, joka kuului seuraavasti:Almighty God, we acknowledge our dependence upon Thee, and we beg Thy blessings upon us, our parents, our teachers and our Country.Kaikkivaltias Jumala, tunnustamme riippuvuutemme Sinusta, ja rukoilemme Sinun siunaustasi itsellemme, vanhemmillemme, opettajillemme ja Maallemme.Oppilaiden oli mahdollista jättäytyä pois koulupäivän aloituksesta.

Vuonna 1959 joukko vanhempia katsoi tämän koulupäivän aloituksen olevan perustuslain vastainen. Valituksen tehneistä vanhemmista kaksi oli juutalaisia, yksi ateisti, yksi unitaristi ja yksi kuului järjestöön nimeltä New York Society for Ethical Culture. Näistä Steven Engelin päätyi tapauksen nimeen, kun he päättivät haastaa koulupiirin, jonka puheenjohtajana toimi William Vitale, oikeuteen. Rukouksen puolustajien mukaan se ei menny perustuslakia vastaan, koska sen lausuminen oli vapaaehtoista. Valituksen tehneiden vanhempien mukaan julkisessa koulussa rukoilu meni Yhdysvaltain perustuslakia vastaan siltä osin, että se kieltää valtionuskonnon perustaminen. Engelin puoli sai oikeusapua ACLU:lta.

## Alemmat oikeusasteet
Vanhemmat veivät asiansa suoraan New Yorkin osavaltion korkeimpaan oikeuteen, koska ainoastaan sillä oli valta käsitellä tällaisia asioita.

Osavaltion korkein oikeus asettui Vitalen taakse ja korkeimman oikeuden valitustuomioistuin pidättäytyi korkeimman oikeuden päätöksessä. Perusteluiksi mainittiin se, että rukoukseen osallistuminen oli vapaaehtoista.

## Korkein oikeus
Yhdysvaltain korkein oikeus suostui ottamaan tapauksen käsittelyyn, ja kuulemiset järjestettiin 3. huhtikuuta 1962. Engelin puolta oikeudessa edusti William J. Butler ja Vitalen puolta puolestaan Bertram B. Daiker. Korkein oikeus pyrki vastaamaan kysymykseen siitä, meneekö uskontokuntiin sitoutumaton rukous koulupäivän alussa perustuslain ensimmäistä lisäystä vastaan.

Korkein oikeus ratkaisi tapauksen Engelin hyväksi 25. kesäkuuta äänin 6–1. Tuomarit äänestivät seuraavasti (Felix Frankfurter ja Byron White eivät osallistuneet tapauksen käsittelyyn):

Enemmistön mielipiteen kirjoitti Black.

Engel vastaan Vitale oli ensimmäinen kerta, kun Yhdysvaltain korkein oikeus otti kantaa julkisessa koulussa harjoitettavan uskonnon perustuslaillisuuteen. Tapaus jakaa amerikkalaisia edelleen.

## Lähteet
Gerzat

**Gerzat** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin kahdeksan kilometriä Clermont-Ferrandin kaupungista pohjoiseen ja on Clermont-Ferrandin esikaupunki.

Keskiajalla Gerzatin vanha kaupunki oli muurien ja vallien suojaama, joka koostui yhdeksästä tornista ja kolmesta portista. Samalla paikalla oli ollut roomalaisten castellum. 800-luvulta lähtien kaupunkia ja linnaa hallitsivat Auvergnen kreivit. Linna tuhottiin täydellisesti Ranskan suuren vallankumouksen aikana vuonna 1789. kaupungin muureista on enää jäljellä kellotorniksi kutsuttu Tour de la Barrière sekä toinen torni Tour Sapis.

Gerzatin kirkko rakennettiin noin vuonna 800 ja se on omistettu Saint Bonnetille (623-710), joka oli Clermontin piispa. Nykyinen romaaninen kirkko on peräisin 1200-luvun jälkipuolelta. Château de Sampigny on vuonna 1688 rakennettu linna. Sen rakennutti Pierre de Vernaison, joka oli Ranskan yleinen rahastonhoitaja Riomissa vuosina 1668-1712. Linna on luokiteltu historialliseksi muistomerkiksi. Linna tunnetaan myös nimellä Château du Pibout.

### Gastronomia
Paikallisia erikoisuuksia on täytetystä lampaan vatsasta valmistettu Pansette de Gerzat. 


Tiedosto:Tour Sapis.JPG|Tour Sapis
Tiedosto:Gerzat eglise.JPG|Saint-Bonnetin kirkko
Tiedosto:Château de Sampigny.jpg|Château de Sampigny
Tiedosto:Pansette gerzat.JPG|Pansette de Gerzat


## Lähteet

## Aiheesta muualla
Koveroinen

**Koveroinen** voi tarkoittaa seuraavia järviä tai lampia:

*Koveroinen, järvi Jyväskylässä
*Koveroinen, järvi Koskenpäällä Jämsässä
*Koveroinen, järvi Viitasaarella

*Koveroinen eli Koverojärvi, järvi Tuuloksessa Hämeenlinnassa
*Koveroinen eli Koveroistenjärvi, järvi Hollolassa

## Katso myös
*Kovero
*Koverojärvi
Lew Sapieha

**Lew Sapieha** (1557–1633) oli liettualainen valtiomies Puola-Liettuassa. Hän vaikutti osaltaan siihen, että Sigismund III valittiin kuninkaaksi. Hän kokosi ja julkaisi Liettuan suuriruhtinaskunnan suurkanslerina Liettuan statuutin. Hän taisteli 1625 Liettuassa Kustaa II Aadolfia vastaan.

## Lähteet

## Aiheesta muualla
Lehdonlampi

**Lehdonlampi** voi tarkoittaa seuraavia:

* Lehdonlampi, lampi Keuruulla
* Lehdonlampi, lampi Kuhmossa
* Lehdonlampi, lampi Multialla

## Katso myös
* Lehdonjärvi
Alafonísi (Meganísi)

**Alafonísi** () on pieni Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin, ja sijaitsee Meganísin saaren koillisrannikon edustalla. Saaren pinta-ala on noin 0,014 neliökilometriä ja se on asumaton. Hallinnollisesti Alafonísi kuuluu Meganísin kuntaan, Lefkaksen alueyksikköön ja Jooniansaarten alueeseen.

## Lähteet
Warp Speed Warriors

**Warp Speed Warriors** on brittiläisen DragonForce-yhtyeen yhdeksäs studioalbumi. Albumi julkaistiin 15. maaliskuuta 2024. Albumilla bassokitaraa soittaa ensimmäistä kertaa yhtyeeseen vuonna 2020 liittynyt Alicia Vigil. Albumilta on julkaistu kolme kappaletta ja musiikkivideota: ”Doomsday Party” 14. syyskuuta 2023, ”Power of the Triforce” 18. lokakuuta 2023, jonka kanssa samanaikaisesti julkaistiin myös albumin nimi, ja albumin avausraita "Astro Warrior Anthem" 18. tammikuuta 2024.

## Kappaleet

## Muusikot
* Marc Hudson – laulu
* Sam Totman – kitara, taustalaulu
* Herman Li – kitara, taustalaulu
* Gee Anzalone – rummut, taustalaulu
* Alicia Vigil – bassokitara, taustalaulu

## Arvostelut
* Kaaoszine: 
* Soundi: 

## Lähteet

## Aiheesta muualla
*
Chelóni

**Chelóni** (, myös Χελώνι) on pieni Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin, ja sijaitsee Lefkaksen itärannikolla Nydrín kylän edustalla. Saaren pinta-ala on noin 0,016 neliökilometriä ja se on asumaton. Hallinnollisesti Chelóni kuuluu Lefkaksen kuntaan, Lefkaksen alueyksikköön ja Jooniansaarten alueeseen. Chelónin itäpuolella sijaitsee Spártin saari ja eteläpuolella Madourín saari.

## Lähteet

## Aiheesta muualla
Lehdonjärvi

**Lehdonjärvi** voi tarkoittaa seuraavia järviä ja lampia:

* Lehdonjärvi, Kokkola
* Lehdonjärvi, Ylitornio

## Katso myös
* Lehdonlampi
Formíkoula

**Formíkoula** (, myös *Formékoulo*, Φορμέκουλο, *Fermékoula*, Φερμέκουλα, *Fermékoulo*, Φερμέκουλο, *Formikoúsa*, Φορμικούσα, *Formítsa*, Φορμίτσα) on pieni Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin, ja sijaitsee Meganísin kaakkoispuolella ja Kálamoksen lounaispuolella. Saaren pinta-ala on noin 0,091 neliökilometriä ja se on asumaton. Hallinnollisesti Formíkoula kuuluu Lefkaksen kuntaan, Lefkaksen alueyksikköön ja Jooniansaarten alueeseen. Saarella on majakka.

## Lähteet
Karávi

**Karávi** (, myös *Karávia*, Καράβια) on pieni Kreikan saari, joka kuuluu Jooniansaarten saariryhmään ja tarkemmin Diapontisiin saariin, ja sijaitsee Korfun luoteispään edustalla. Saaren pinta-ala on noin 0,07 neliökilometriä ja se on asumaton. Hallinnollisesti Karávi kuuluu Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Kansantarun mukaan Karávi, suomeksi ”Laiva”, olisi merirosvolaiva, jonka Korfua suojellut Pyhä Nikolaos muutti kiveksi.

## Lähteet
Maleman piiri

**Maleman piiri** () on Mosambikin Nampulan maakunnan länsiosassa sijaitseva piiri. Piirin keskus on Maleman kaupunki, joka sijaitsee Nacalan käytäväksi kutsutun, Mosambikin pohjoisosan poikki kulkevan rautatieyhteyden varrella. Malema on linnuntietä 200  kilometriä ja maanteitse 282 kilometriä aluekeskus Nampulasta itään.

Maleman piirin naapurina ovat idässä Latauan ja Ribauen piirit, etelässä Zambezian maakunnan Alto Molócuen ja Guruén piirit, lännessä Niassan maakunnan Cuamban piiri sekä pohjoisessa Niassan maakunnan Metarican, Maúan ja Nipepen piirit.

Piirin väkiluku oli Mosambikin tilastokeskuksen (INE) ennusteen mukaan 252&nbsp;528 vuonna 2022. Väestönlaskennoissa asukasluvuksi saatiin 128&nbsp;732  (VL 1997), 169&nbsp;079 (2007) ja 213&nbsp;011 (VL 2017). Maleman piirin pinta-ala on 6&nbsp;386 neliökilometriä. Piiri jakautuu kolmeen hallinnolliseen alueseen: P.A de Chuhulo, P.A de Malema ja P.A de Mutuali. Nämä jakautuvat yhteensä yhdeksään paikkakuntaan (locadidades).

Piirin pääelinkeinoja ovat maatalous ja kauppa. Piirin maataloustuotteita ovat muun muassa maissi, kirjodurra, kyyhkynherne, pavut, maniokki, sipuli ja tomaatti.

Vuonna 2021 lukutaidottomia oli 41,7 prosenttia piirin väestöstä.

## Lähteet
 

## Aiheesta muualla
Plateiá (Jooniansaaret)

**Plateiá** () on pieni Kreikan saari, joka kuuluu Jooniansaarten saariryhmään ja tarkemmin Diapontisiin saariin, ja sijaitsee Mathrákin saaren eteläpuolella. Saaren pinta-ala on noin 0,007 neliökilometriä ja se on asumaton (vuonna 2011). Hallinnollisesti Plateiá kuuluu Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen.

## Lähteet
Liettuan statuutti

**Liettuan statuutti** eli **Liettuan suuriruhtinaskunnan lakikirja** perustui valtakunnan venäläisissä osissa voimassa olleeseen muinaisvenäläiseen lakiin. Kaupungeissa taas noudatettiin Magdeburgin kaupunginoikeuksia. Kaikki maan eri lait ja asetukset, joihin myös puolalainen oikeus oli vaikuttanut, tarkastettiin ja koottiin yhdeksi lakikirjaksi, joka Vilnan valtiopäivillä 1529 vahvistettuna sai Liettuan statuutin nimen. Muutettu laitos, *toinen Liettuan statuutti* vahvistettiin 1566 ja uudelleen tarkastettu, *kolmas statuutti* 1588. Se oli kirjoitettu Liettuan valtakunnan silloisella virallisella kielellä, itäslaavilaisella murteella ja oli tsaari Aleksei Mihailovitšin aikana julkaistun Moskovan valtakunnan lakikirjan esikuvana. Vielä senkin jälkeen kun Liettua Puolan jakojen kautta oli yhdistetty Venäjään, Liettuan statuutti oli siellä voimassa vuoteen 1840.

## Lähteet
Prováti

**Prováti** (, ) voi viitata seuraaviin saariin Kreikassa:

* Prováti, saari Ekhinadien saarilla Jooniansaarten saariryhmässä
* Prováti, saari Tilevoḯdes-saarilla Jooniansaarten saariryhmässä
Jean (Berryn herttua)

**Jean de Berry**, alun perin **Jean de Valois** (30. marraskuuta 1340 Vincennes – 15. kesäkuuta 1416 Pariisi), oli Berryn herttua ja Ranskan kuninkaan Juhana II:n kolmas poika. Jean de Berry hallitsi satavuotisen sodan keskivaiheessa kolmasosaa Ranskasta. Hänet tunnetaan myös *[[Les Très Riches Heures du Duc de Berry]]* -rukouskirjan tilaajana.

Jean sai Poitiersin kreivin arvon vuonna 1356. Kun hänen isänsä Juhana oli vangittuna Englannissa 1358, nimitettiin Jean kuninkaan luutnantiksi Auvergnen, Languedocin, Périgordin ja Poitoun alueelle. Näin hän pääsi hallitsemaan suurta osaa Ranskaa veljensä, kruununperijä Kaarlen vastustuksesta huolimatta. Kuningas Juhana II antoi Jeanille Berryn ja Auvergnen herttuakunnat vuonna 1360.

Jeanin isoveli Kaarle kruunattiin vuonna 1364 Ranskan kuninkaaksi Kaarle V:ksi. Kaarle V kuoli 16. syyskuuta 1380. Jean de Berry toimi sen jälkeen nuoren Kaarle VI:n valtaneuvoston jäsenenä vuosina 1380–1388 sekä sijaishallitsijana, kun Kaarle oli vielä alaikäinen. Berry säilytti valtansa tämänkin jälkeen, sillä hän oli yksi 12 jäsenen neuvostossa, joka perustettiin Ranskan hallinnon tueksi.

Berry oli aluksi järjestänyt väliaikaisen sovinnon vuonna 1405 Burgundin herttua Juhana Pelottoman ja veljensä Orléansin herttuan Ludvigin vastakkaisten ryhmittymien välille, mutta vuonna 1410 hän liittoutui orléanistisen, sittemmin armagnacilaiseksi kutsutun ryhmittymän kanssa. Berry auttoi myös toimittamaan Kaarle VI:n sittemmin epäonnistuneeksi osoittautuneen suunnitelman kahden paavin vallasta luopumisesta Avignonin vastapaavi Benedictus XIII:lle.

Jean de Berry verotti omistamiaan maitaan ankarasti. Hänen tyly politiikkansa johti lopulta talonpoikien kapinaan vuosina 1381–1384. Berry käytti hankkimastaan omaisuudestaan huomattavia summia taiteiden tukemiseen. Hän keräsi merkittävän kokoelman maalauksia, kuvakudoksia, jalokiviä sekä kuvitettuja käsikirjoituksia, joista huomattavin on maailmankuulu *Les Très Riches Heures du Duc de Berry*. Jean de Berry kuoli Pariisissa 5. kesäkuuta 1416.

## Lähteet
Skorpídi

**Skorpídi** () on pieni Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin, ja sijaitsee Lefkaksen itärannikolla Nydrín kylän edustalla, Skorpióksen saaren pohjoispuolella. Saaren pinta-ala on noin 0,118 neliökilometriä ja se on asumaton. Hallinnollisesti Skorpídi kuuluu Meganísin kuntaan, Lefkaksen alueyksikköön ja Jooniansaarten alueeseen.

## Lähteet

## Aiheesta muualla
Prováti (Lefkas)

**Prováti** (, ) on pieni Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin, ja sijaitsee Joonianmeressä Kastóksen saaren koillispuolella itään Kálamoksen saaresta. Saaren pinta-ala on 0,107 neliökilometriä ja se on asumaton. Hallinnollisesti Prováti kuuluu Lefkaksen kuntaan, Lefkaksen alueyksikköön ja Jooniansaarten alueeseen.

## Lähteet
Kulhapää

**Kulhapää** voi tarkoittaa seuraavia:

* Kulhapää, järvi Multialla Isojärven lähellä
* Kulhapää, järvi Multialla Linnankylän lähellä
Työläisnuoriso

**Työläisnuoriso** oli Tampereella ja Helsingissä vuosina 1910–1952 ilmestynyt sosiaalidemokraattinen nuortenlehti.

Vuonna 1906 perustetun Suomen Sosialidemokraattisen Nuorisoliiton äänenkannattajana ilmestyi vuodesta 1907 lähtien Mauno Puputin toimittama aikakauslehti *Tuohus*. Vuonna 1910 päätettiin perustaa sanomalehtimäinen *Työläisnuoriso*-lehti, joka ilmestyi kerran viikossa seuraavan vuoden alusta lähtien. *Työläisnuoriso* lakkautettiin joulukuussa 1914, mutta se herätettiin henkiin *Nuoriso*-nimisenä maaliskuussa 1915. Vuonna 1917 lehti otti jälleen entisen nimensä.

*Työläisnuoriso* lakkasi sisällissodan aikana, mutta alkoi ilmestyä uudelleen vuoden 1919 alussa. Sosialidemokraattinen Nuorisoliitto siirtyi työväenliikkeen hajaantuessa kommunistien linjoille. *Työläisnuoriso* säilyi kuitenkin sosiaalidemokraattien perustaman Suomen Sosialidemokraattisen Työläisnuorisoliiton äänenkannattajana, ja se siirrettiin Tampereelta Helsinkiin Kustannus Oy Kansanvallan julkaistavaksi. Lehden toimittajina työskentelivät eri aikoina Väinö Vankkoja, Pekka Lönngren, Toivo Louhi, Lauri Letonmäki, Toivo S. Järvinen, Pekka Häkli, Vihtori Huhta, Kalle Kukkonen, Rafael Paasio, Sulo Manninen ja Mauno Pelkonen.

Sosialidemokraattinen Työläisnuorisoliitto nimettiin vuonna 1950 Suomen Sosialidemokraattiseksi Nuorisoliitoksi. Sen äänenkannattaja muutettiin vuonna 1952 *[[Vihuri (lehti)|Vihuri]]*-nimiseksi aikakauslehdeksi. Sosialidemokraattisesta Nuorisoliitosta tuli 1950-luvun puoluehajaannuksessa Työväen ja Pienviljelijäin Sosialidemokraattisen Liiton nuorisojärjestö, joka sai vuonna 1971 nimen Suomen Sosialistinen Nuorisoliitto. *Vihuri* ilmestyi sen äänenkannattajana vuoteen 1977 saakka.

## Lähteet
Kerrostamismenetelmä

**Kerrostamismenetelmä** eli **superpositiomenetelmä** tai **superponointimenetelmä** on eräs virtapiirien piirianalyysissä käytettävä, superpositioperiaatteeseen pohjautuva ratkaisumenetelmä. Kerrostamismenetelmä perustuu virtapiirin jakamiseen osiin ja menetelmään, jossa eri lähteiden vaikutukset piiriin voidaan laskea ensin erikseen ja sitten yhteen, jolloin saadaan haluttu lopputulos. Kerrostamismenetelmää voidaan siis käyttää tapauksissa, joissa lineaarinen piiri sisältää useita riippumattomia lähteitä.

Kerrostamismenetelmää voidaan soveltaa suoraan joko virran tai jännitteen laskemiseen, muttei esimerkiksi tehon, sillä se ei ole lineaarinen suure. 

## Lähteet
Memban piiri

**Memban piiri** () on Mosambikin Nampulan maakunnan koillisosassa, Intian valtameren äärellä sijaitseva piiri. Piirin keskus on Memban kylä. Se sijaitsee linnuntietä 171 kilometriä ja maanteitse 255 kilometriä aluekeskus Nampulasta koilliseen.

Memban piirin naapurina ovat idässä Intian valtameri, etelässä Nacala-a-Velhan piiri, lännessä Nacaroan ja Eratin piirit sekä pohjoisessa Cabo Delgadon maakunnan Chiúren piiri.

Piirin väkiluku oli Mosambikin tilastokeskuksen (INE) ennusteen mukaan 377&nbsp;242 vuonna 2022. 
Väestönlaskennoissa asukasluvuksi saatiin 188&nbsp;992  (VL 1997), 235&nbsp;635 (2007) ja 328&nbsp;460 (VL 2017). 

Memban piirin pinta-ala on 4&nbsp;558 neliökilometriä (2022, 2005) tai 4&nbsp;517 km² (2013) tai 5&nbsp;250 km² (2022). Piiri jakautuu neljään hallinnolliseen alueseen: P.A de Chipene, P.A de Lurio, P.A  Mazua (Mazula) ja P.A de Memba. Nämä jakautuvat yhteensä yhdeksään paikkakuntaan (locadidades).

Vuonna 2022 lukutaidottomia oli 65,8 prosenttia väestöstä, vuonna 1997 heitä oli jopa 88,2 prosenttia piirin väestöstä. 

Pääelinkeino on maatalous. Paikallisia maataloustuotteita ovat muun muassa maniokki, maissi, lehmänpapu ja kyyhkynherne.
## Lähteet
 

## Aiheesta muualla
CVE

**CVE** tarkoittaa:

* Common Vulnerabilities and Exposures, tietoturva-aukkojen raportointi- ja dokumentointiprojekti ja sen jakama tunnusnumero tietoturva-aukoille
* saattuetukialus, Yhdysvaltain laivaston runkonumerointijärjestelmässä
Akropolis-ralli 1994

**Akropolis-ralli 1994** (viralliselta nimeltään *41. Acropolis Rally*) oli rallin maailmanmestaruussarjan kilpailu kaudella 1994. Kilpailu järjestettiin 29.&ndash;31. toukokuuta 1994. Kilpailu oli kauden viides ja erikoiskokeiden yhteispituus oli . 

Kilpailuun lähti 88 autokuntaa, joista 36 pääsi maaliin. Maaliin päässeistä vain 11 selvisi ilman aikasakkoja.

Colin McRae hylättiin kilpailusta tuulilasiin liittyvän kiistan vuoksi. McRaen auton nokkapelti nousi pystyyn rikkoen tuulilasin koska nokkapellin kiinnitystä ei oltu laitettu kunnolla kiinni FIA:n tehtyä tarkastuksen autoihin. McRae sai järjestäjiltä luvan vaihtaa tuulilasi seuraavan erikoiskokeen lähdössä, mutta auto oli sijoitettu siten, etteivät muut kilpailijat päässeet reitille 29 minuuttia kestäneen vaihdon aikana. McRae pääsi ensimmäisenä autona reitille, mutta hänelle päätettiin antaa 14 ja puoli minuuttia aikasakkoa. Tallit ja järjestäjät kiistelivät rangaistuksesta ja päätyivät siihen, että McRae ei saa rangaistusta, mutta hänen hylätään epäurheilijamaisesta käytöksestä, koska oli estänyt muita autoja. Mekaanikkojen mukaan oli kuitenkin lopulta kuljettajan vastuulla tarkistaa nokkapellin kiinnitys ja auton turvallinen ajaminen.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Olympiakylä (Muurame)

**Olympiakylä** on omakotialue Muuramen Kinkomaalla. Se on saanut nimensä siitä, että sen ensimmäiset talot rakennettiin Helsingin olympialaisten aikaan vuonna 1952. Alueella on vain muutama talo, mutta vuonna 2023 Muuramen kunta julkisti suunnitelman, jonka mukaan aluetta tullaan laajentamaan huomattavasti. Sinne voi tulla jopa 146 tonttia. Suunnittelualueeseen kuuluu myös idempänä sijaitseva Juurakon asuinalue, jonka nykyinen asemakaava on vuodelta 1965.

## Lähteet
Adania Shibli

**Adania Shibli** (s. 1974) on palestiinalainen kirjailija.

Shiblin vuonna 2017 ilmestynyt kirja *Tafsil thanawi* oli tarkoitus palkita Frankfurtin kirjamessuilla lokakuussa 2023 Litteraturpreis-palkinnolla. Hamasin lokakuisen iskun vuoksi palkitsemisesta vastaava Litprom-ryhmä siirsi jakotilaisuutta, mikä herätti runsaasti vastalauseita. Alkuperäisessä ilmoituksessaan Litprom totesi, että se oli tehnyt palkinnon lykkäämisen ”yhteisenä päätöksenä” kirjailijan kanssa. Shiblin edustaja kertoi kuitenkin Guardianille, että päätöstä ei tehty Shiblin suostumuksella ja että jos seremonia olisi pidetty, hän olisi käyttänyt tilaisuutta hyväkseen pohdiskellakseen kirjallisuuden roolia näinä julmina ja tuskallisina aikoina.

Tositapahtumiin perustuvan, israelilaisten sotilaiden 1949 tekemästä beduiinitytön raiskaamisesta ja murhaamisesta kertovan kirjan palkitseminen sai jo aiemmin yhden palkintolautakunnan jäsenen irtisanoutumaan.

## Koulutus
Shibli väitteli tohtoriksi Itä-Lontoon yliopistossa media- ja kulttuurintutkimuksen alalta, ja hän oli postdoc-tutkijana Institute for Advanced Studyssa Berliinissä. Shibli on opettanut muun muassa Nottinghamin yliopistossa ja Birzeitin yliopistossa.

## Tuotanto
Shibli on kirjoittanut romaaneja, näytelmiä, novelleja ja kertovia esseitä, joita on julkaistu useissa antologioissa, taidekirjoissa sekä kirjallisuus- ja kulttuurilehdissä eri kielillä. Hänet on palkittu kahdesti Qattan Young Writer's Award-Palestine -palkinnolla vuonna 2001 romaanistaan *Masaas* ja vuonna 2003 romaanistaan *Kulluna Ba'id bethat al Miqdar aan el-Hub*. Vuonna 2017 ilmestynyt kirja *Tafsil Thanawi* on hänen viimeisin romaaninsa.

## Lähteet

## Aiheesta muualla
Arvo Suutari

**Arvo Aleksanteri Suutari** (s. 25. syyskuuta 1928 Koivisto) on suomalainen eläköitynyt puutarhuri, yrittäjä ja yritysjohtaja, joka on saanut kauppaneuvoksen arvonimen.

Suutarin isä oli laivuri, maanviljelijä Konsta Suutari. Arvo Suutari kävi kansakoulun ja oli puutarhaharjoittelija Suomessa 1952–1953, Ruotsissa 1954, Tanskassa 1955 ja Hollannissa 1956. Hän oli maataloustöissä Kivimäen tilalla Kymissä vuodesta 1947 ja Veljekset Suutari Kauppapuutarhan hallinto-, markkinointi- ja investointien suunnittelutehtävissä 1952–1976. Arvo ja Kyösti Suutarin Myyntikonttori Ky:n osakas Suutari oli 1965–1976 ja Arvo Suutari Oy:n, vuodesta 1979 Ruusutarhat Arvo Suutari Oy, toimitusjohtaja 1976–2000. Hän on ollut myös osakas Suutarin Kukka Ky:ssä, vuodesta 1988 Suutarin Kukka Oy, Kukkatukku Suutari Oy:ssä, Siemen Oy:ssä, Siemen Trading Oy:ssä, Finnplant Oy:ssä ja Kausala Wood Ltd:ssä. Ruusunviljelyn uranuurtajana tunnetulla Suutarilla on lisäksi ollut useita liike-elämän ja muita asiantuntija- ja luottamustehtäviä. Kauppaneuvoksen arvonimen hän sai 1989.  Veljekset Suutari Kauppapuutarha sai valtakunnallisen yrittäjäpalkinnon 1973 ja Suutari itse Vuoden liikemies -palkinnon 1986.

## Lähteet
Mehamn

**Mehamn** on taajama Gamvikin kunnassa Finnmarkin läänissä Norjassa ja kuntansa hallinnollinen keskus. Taajaman pinta-ala on 0,6 neliökilometriä ja asukasluku 692 vuonna 2022. Mehamnin tärkein elinkeino on kalastus.

## Kuvia

Mehamn-lufthavn.jpg|Mehamnin lentoasema
Church of Mehamn 01.jpg|Mehamnin kirkko
Mehamn, Finnmark, Norway 2011 01.JPG|Gamvikin kunnantalo


## Lähteet

## Aiheesta muualla
Common Vulnerabilities and Exposures

**Common Vulnerabilities and Exposures** (CVE) on tietoturva-aukkojen raportointi- ja dokumentointiprojekti ja -järjestelmä, jossa julkaistaan ja luetteloidaan julkisesti tunnettuja tietoturvahaavoittuvuuksia.

CVE-järjestelmä perustettiin virallisesti syyskuussa 1993 ja sitä ylläpitää Yhdysvaltain National Cybersecurity FFRDC ja sen toiminnasta vastaa MITRE Corporation. Järjestelmän rahoittaa Yhdysvaltain kansallinen kyberturvallisuuden ja infrastruktuurin turvallisuusvirasto (*Cybersecurity and Infrastructure Security Agency*, CISA) Yhdysvaltain kotimaan turvallisuusvirastossa.

CVE-järjestelmässä haavoittuvuuksille annetaan CVE-numerot  ja ne on listattu Mitren lisäksi Yhdysvaltain kansallisessa haavoittuvuustietokannassa (*National Vulnerability Database*).

CVE-tunnukset määrittelevät jokaiselle haavoittuvuudelle ainutkertaisen virallisen nimen eli CVE-tunnuksen (”CVE-numero”, ”CVE-ID” tai vain ”CVE”). Tunnukset antaa CVE-numerointiviranomainen (CVE Numbering Authority, CNA).

## Kritiikkiä
CVE-järjestelmä on osoittautunut tietyissä tapauksissa hyödylliseksi, mutta samalla on ilmennyt haittapuolia. CVE helpottaa esimerkiksi kun yleisesti käytetyssä ohjelmakirjastossa ilmenee ongelma, joka on päivitettävä useisiin paikkoihin. Samalla siinä on ongelmakohtia, jotka johtuvat sisäisistä käytännöistä, henkilöt pyrkivät käyttämään sitä oman ansioluettelonsa pidentämiseen, vaikeudet perua virheelliset tiedot, CVE ei toimi pitkään jatkuville ongelmille kuten Spectre ja toisinaan CVE:n julkaisu on myöhässä asian korjaamisesta johtaen negatiivisiin korjausaikoihin. Myös on tapauksia, joissa samassa päivityksessä julkaistaan "korjaus" ja sen poistaminen samaan aikaan. Eräät avoimen lähdekoodin projektit pyrkivät korjaamaan ongelmaa ottamalla itse vastuun CVE-numeroinneista ja kuvauksista.

## Lähteet
* https://www.cve.org/About/History 
* https://www.cve.org/ResourcesSupport/FAQs

### Viitteet
Jane Katjavivi

**Jane Katjavivi** (1952 Leeds – 9. elokuuta 2022) oli brittiläissyntyinen, Namibian kansalaisuuden saanut kirjailija ja kustantaja.

Katjavivi syntyi Leedsissä yhtenä John Colesin ja tämän vaimon Rosinan (o.s. Pocock) neljästä lapsesta. Hän opiskeli englanninkielistä kirjallisuutta Sussexin yliopistossa ja sai maisterin arvon Afrikan tutkimuksessa Birminghamin yliopistosta. Katjavivi vietti vuoden World University Servicen palveluksessa. Vuodesta 1976 hän työskenteli tulevan poliitikko Peter Katjavivin kanssa SWAPO:n pienessä Lontoon-toimistossa. Jane ja Peter Katjavivi menivät naimisiin vuonna 1981. He asuivat vuodesta 1980 Oxfordissa, jossa mies oli tekemässä tohtorin väitöskirjaa. Miehen akateemisen uran tiimoilta perhe siirtyi Suomeen ja Yhdysvaltoihin ennen muuttamistaan itsenäistyvään Namibiaan vuonna 1989. Pariskunnalle syntyivät poika Perivi ja tytär Isabel.

Katjavivi perusti Namibian ensimmäisen kirjankustantamon, New Namibia Booksin. Kustantamo erikoistui afrikkalaiseen kirjallisuuteen ja julkaisi menestysteoksia, joihin kuuluivat *Last Steps to Uhuru* (David Lush, 1993) ja *The Price of Freedom* (Ellen Namhila, 1997). Vuonna 1994 Katjavivi avasi New Namibia -kirjakaupan Windhoekissa. Hän asui Brysselissä ja Berliinissä miehensä toimiessa suurlähettiläänä Euroopassa. Vuonna 2008 perhe palasi Euroopasta. Katjavivi perusti Namibian yliopiston kustantamon.

Katjavivin kirjalliseen tuotantoon kuuluu novelleja ja muistelmateos *Undisciplined Heart* (2010). Katjavivi oli African Publishers Networkin perustajajäsen. Hän myös perusti Association of Namibian Publishersin ja oli sen ensimmäinen puheenjohtaja. Katjavivi toimi Namibiassa anglikaanisen kirkon maallikkosaarnaajana. Hän otti käyttöönsä hereronkielisen nimen Tuauana. Hän kuoli 69-vuotiaana lyhyesti sairastettuaan.

## Lähteet
Mehamnin lentoasema

**Mehamnin lentoasema** () sijaitsee Gamvikin kunnassa Norjan pohjoisosassa. Se avattiin vuonna 1974.
## Onnettomuudet

Vuonna 1982 Mehamniin matkalla ollut Widerøen matkustajalentokone syöksyi maahan Omgangissa ja kaikki 15 koneessa ollutta menehtyivät.
## Lähteet

## Aiheesta muualla
Widerøen lento 933

**Widerøen lento 933** oli Widerøen matkustajalento Norjan Berlevågista Mehamniin 11. maaliskuuta 1982. DHC 6 Twin Otter -tyyppinen kone syöksyi maahan Omgangissa. Onnettomuudessa menehtyivät kaikki 15 koneessa ollutta. Koneen hylky löytyi kaksi päivää kestäneen etsinnän jälkeen, mutta yksi uhreista jäi kateisiin. Onnettomuustutkintakomissio ei pystynyt vahvistamaan varmaa syytä onnettomuudelle, mutta todennäköisimpänä pidetään teknistä vikaa. Tapahtuma-aikaan lähistöllä oli käynnissä Naton harjoitus, ja mediassa sai paljon huomiota teoria, että brittiläinen hävittäjä olisi törmännyt koneeseen. Monet silminnäkijät kertoivat nähneensä matalalla lentäneen Harrier-koneen alueella, vaikka virallisen tiedon mukaan näin ei ollut. Vuonna 2002 NRK esitti dokumenttiohjelman, jossa esiin nousi uusia silminnäkijöitä. Tämän seurauksena suurkäräjät tilasi uuden tutkinnan, mutta vajaat kolme vuotta myöhemmin valmistuneessa raportissa ei annettu tukea hävittäjäteorialle.

Map Widerøe Flight 933.png|Onnettomuuskartta. "Vrak" osoittaa hylyn paikan. Yhtenäinen viiva on tutkahavainto lentokoneen reitistä.
CF-104 searching for Widerøe Flight 933 b.png|CF-104-hävittäjä etsimässä turmakonetta.
Widerøe Flight 933 vertical stablizer 2.png|Turmakoneen sivuvakaaja.

## Lähteet
Andreas Bjelland Eriksen

**Andreas Bjelland Eriksen** (s. 23. maaliskuuta 1992) on norjalainen työväenpuolueen poliitikko ja Norjan nykyinen ilmasto- ja ympäristöministeri lokakuusta 2023. Hän on koulutukseltaan ekonomi Norjan kauppakorkeakoulusta ja kotoisin Stavangerista. Eriksen on yksi Utøyan joukkoampumisesta selviytyneistä. 
## Lähteet

## Aiheesta muualla
* ''Andreas Bjelland Eriksen'' Norjan suurkäräjien verkkosivuilla 
* ''Andreas Bjelland Eriksen'' Norjan hallituksen verkkosivuilla
Slettnesin majakka

**Slettnesin majakka** () on maailman pohjoisin mantereella sijaitseva majakka Gamvikin kunnassa Norjassa. Majakka perustettiin vuonna 1905, automatisoitiin 1986 ja jätettiin miehittämättömäksi 2005.
## Lähteet

## Aiheesta muualla
Becket (elokuva)

**Becket** on brittiläinen historiallinen draamaelokuva vuodelta 1964. Sen on ohjannut Peter Glenville ja käsikirjoittanut Edward Anhalt. Elokuvan tuotti Hal B. Wallisin tuotantoyhtiö Hal Willis Productions ja levittäjänä toimi Paramount Pictures.

Elokuva oli ehdolla kahteentoista eri Oscar-palkintoon ja voitti lopulta Parhaan sovitetun käsikirjoituksen Oscar-palkinnon vuonna 1965.

Elokuva perustuu Jean Anouilh'n kirjoittamaan näytelmään *Becket eli Jumalan kunnia* vuodelta 1959. Thomas Becketistä tulee Canterburyn arkkipiispa ja kuningas Henrik II:n lordikansleri. Arkkipiispan ja kuninkaan välille syntyy jännitteitä, kun Becket astuu kirkon puolelle. Tämän seurauksena vanhoista liittolaisista tulee vihollisia toisilleen.

## Rooleissa

## Vastaanotto
Rotten Tomatoesin kriitikoista 75% antoi elokuvalle positiivisen vastaanoton. Yli viiden tuhannen yleisöäänen perusteella 87% yleisöstä antoi myönteisen vastaanoton.

## Lähteet
Huutokaupat.com

**Huutokaupat.com** on suomalainen verkkohuutokauppa. Sivustolla käydään vuosittain noin 320 000 huutokauppaa . Vuonna 2023 yrityksen liikevaihto oli 171,8 miljoonaa euroa, josta tulosta oli 3,6 miljoonaa euroa. 

Sivustolla julkaistaan yritysten, julkisen sektorin ja kuluttajien myynti-ilmoituksia ilmoitusmaksua vastaan. Huutokaupat.com vastaa kaupan osapuolena reklamaatioista sekä ostajien ja myyjien välisestä maksuliikenteestä. Palveluun tunnistaudutaan suomalaisilla pankkitunnuksilla. Rekisteröityneet käyttäjät voivat jättää tarjouksia myytäviin kohteisiin. 

Huutokaupat.comin toimisto sijaitsee Helsingissä.  Huutokaupat.comissa työskenteli 94 ihmistä vuoden 2023 lopussa.

## Kysyntä ja käyttömäärät
Vuonna 2025 Huutokaupat.com-sivustolla vieraili kuukausittain noin 534 tuhatta kävijää. Kävijät viettivät sivustolla aikaa keskimäärin 7 minuuttia ja 36 sekuntia.

## Omistus
Huutokaupat.comin taustalla palvelua ylläpitää ja kehittää Mezzoforte Oy. Mezzoforte on vuonna 2005 perustettu osakeyhtiö, jonka omistajuuden jakavat suomalainen pääomasijoitusyhtiö Vaaka Partners sekä yksityiset osakkeenomistajat.

## Lähteet

## Aiheesta muualla
* Huutokaupat.com
Muuranlammi

**Muuranlammi** voi tarkoittaa seuraavia:

* Muuranlammi, lampi Mänttä-Vilppulassa
* Muuranlammi, lampi Ylöjärvellä
Julmajärvi

**Julmajärvi** voi tarkoittaa seuraavia:

* Julmajärvi, lampi Keuruulla
* Julmajärvi, järvi Posiolla
* Julmajärvi, järvi Savonlinnassa
Calistrat Cuțov

**Calistrat Ilie Cuțov** (10. lokakuuta 1948, Smârdanul-Nou, Brăila, Romania – 19. maaliskuuta 2025) oli  romanialainen nyrkkeilijä ja myöhemmin nyrkkeilyvalmentaja. Hän saavutti nyrkkeilyurallaan olympiapronssia vuonna 1968 ja kolme EM-mitalia, joista vuonna 1969 Euroopan mestaruuden.

Syntyjään Calistrat Cuțov oli Romanian lipovaaneja eli Romanian venäjänkielisestä vähemmistöstä. Hän aloitti nyrkkeilyuransa jo 1960-luvun alussa synnyinkaupungissaan Brăilassa, josta muutti myöhemmin Bukarestiin edustaen sikäläistä Dynamoa. Ensimmäiset Romanian mestaruutensa hän otti kevyessä sarjassa (alle 60 kg) vuosina 1968 ja 1969, jonka jälkeen hän siirtyi sarjaa ylemmäs (alle 63,5 kg) voittaen kuusi maansa mestaruutta keskisarjassa ja vuonna 1975 mestaruuden sarjassa alle 67 kg.

Kansainväliseen menestykseen Cuțov nousi jo vuoden 1968 Méxikon olympialaisissa, jossa hän otti pronssia kevyessä sarjassa voitettuaan pistein ensin Suomen Erik Nikkisen ja sen jälkeen Marokon Mongi Lahdhilin ja Bulgarian Stoyan Pilichevin. Välierässä Cuțov koki tappion Yhdysvaltain Ronald W. Harrisille.

Seuraavina vuosina Cuțov saavutti lisää kansainvälistä menestystä. Hän saavutti kevyen sarjan Euroopan mestaruuden kotikisoissaan kesäkuussa 1969 voitettuaan ensin Länsi-Saksan Peter Schweden, Jugoslavian Zvonimir Vujinin ja välierässä Neuvostoliiton Sergei Lomakinin. Loppuottelussa tuli vastaan jälleen Bulgarian Pilichev, jonka hän voitti pistein. Samana vuonna hän voitti myös Balkanin mestaruuden.

Kaksi vuotta myöhemmin Madridin EM-kisoissa Cuțov kilpaili sarjaa ylempänä edeten loppuotteluun, jossa koki pistetappion Itä-Saksan Ulrich Beyerille. Sitä ennen hän oli kukistanut Neuvostoliiton Suren Kazarjanin, Bulgarian Petar Stoychevin ja Tanskan Erik Sivebaeckin. Seuraavan vuoden Münchenin olympialaisissa Cuțov putosi toisella kierroksella tappiolla Thaimaan Srisook Buntoeta vastaan. Seuraavan vuoden EM-kisat jäivät Cuțovilla väliin, mutta hän oli mukana Kuuban Havannassa elokuussa 1974 järjestetyissä 1. MM-kisoissa, joissa hän voitti ensin Puolan Bogdan Gajdan, mutta hävisi seuraavalle kierroksella Bulgarian Vladimir Koleville. Viimeisen EM-kisansa Cuțov otteli Itä-Saksan Hallessa kesäkuussa 1977, joissa hän kahden voiton jälkeen hävisi välierissä Puolan Gajdalle pistein saaden näin 3. EM-mitalinsa eli pronssisen.

Päätettyään oman aktiiviuransa 398 amatöriottelun ja niissä 11 tappion jälkeen Cuțov jatkoi vuodesta 1981 nyrkkeilyvalmentajana. Hänen valmentamiinsa kuului muun muassa Daniel Dumitrescu. Hänen veljensä Simion Cuțov oli myös olympialaisissa, MM-kisoissa ja EM-kisoissa menestynyt nyrkkeilijä 1970-luvulla.

## Lähteet
Veeti Kokko

**Veeti Kokko** (s. 24. heinäkuuta 2003) on suomalainen pesäpalloilija. Kokko on Superpesiksessä pelaavan Sotkamon Jymyn sopimuspelaaja, mutta pelaa kaudella 2025 lainasopimuksella Alajärven Ankkureissa. Kokon sopimus Sotkamon Jymyn kanssa on voimassa kauden 2027 loppuun saakka.

Kokko aloitti kauden 2024 lainasopimuksella Seinäjoen JymyJusseissa, mutta palasi 11 ottelun jälkeen takaisin Sotkamon Jymyyn. Kauden päätteeksi Kokko voitti Sotkamon Jymyn paidassa uransa ensimmäisen suomenmestaruuden.
Kokon kasvattajaseura on Ykköspesiksessä pelaava Oulun Lippo, josta hän siirtyi syksyllä 2023 Sotkamon Jymyyn. Kaudella 2024 Kokko valittiin Vuoden tulokkaaksi. Superpesiksessä Kokko on pelannut 31 runkosarjan ottelua. Näissä otteluissa hän on lyönyt 3+33=36 juoksua, tuonut 9 juoksua ja kerännyt 90 kärkilyöntiä. Superpesiksen pudotuspeleissä Kokko on pelannut 3 ottelua, joissa hän on kerännyt 3 kärkilyöntiä.

Ykköspesiksessä Kokko on pelannut 31 runkosarjan ottelua, joissa hän on lyönyt 1+26=27 juoksua, tuonut 16 juoksua ja kerännyt 104 kärkilyöntiä. Ykköspesiksen pudotuspeleissä Kokko on pelannut 3 ottelua, joissa hän on lyönyt yhden juoksun, tuonut yhden juoksun ja kerännyt 8 kärkilyöntiä. Tilastot päivitetty 17.11.2024

## Lähteet
Pukkilan pappila

**Pukkilan pappila** () on Uudellamaalla Pukkilan kunnassa sijaitseva pappila eli papin tai kirkkoherran virka-asunto. Vuonna 1785 valmistuneen pappilan omistaa Pukkilan seurakunta. Pappilassa sijaitsee seurakunnan toimitiloja, kuten kirkkoherranvirasto ja taloustoimisto. Lisäksi pappilan tiloja vuokrataan juhlatiloiksi.

Tyylisuunnaltaan Pukkilan pappila edustaa kustavilaista tyyliä. Pukkilan ensimmäinen pappila valmistui 1702. Nykyinen pappila on järjestyksessä toinen, ja se on kunnostettu vuonna 2010. Pappilan ympärillä on omenapuutarha.

## Lähteet
Gleb Nikitin

**Gleb Sergejevitš Nikitin** (, s. 24. elokuuta 1977, Leningrad) on venäläinen poliitikko ja valtiomies, joka on toiminut Nižni Novgorodin alueen kuvernöörinä syyskuusta 2018. Hän kuuluu Yhtenäinen Venäjä -puolueeseen.

## Lähteet
Nengón

**Nengón** on kuubalainen musiikkilaji ja tanssi. Kuubassa sitä on soitettu lähinnä Kuuban eteläisen itä-osan (Oriente) alueella. 

## Historia

Nengónin tarkkaa syntyaikaa ei tiedetä. Historia alkaa kuitenkin 1800-luvun puolelta. 

## Kokoonpano

Benjamin Lapiduksen kirjassa esitetään Gómez ja Sanchezin jako neljään kehitysvaiheeseen Nengón-yhtyeen kehityksessä:
# Ensimmäisen vaiheen (1800-luku) soittimia olivat tingotalango eli tumbandera, bassoääniä tuottava soitin. Se rakennetaan tekemällä maahan kuoppa ja taivuttamalla puinen varsi, josta lähtee metallinen lanka maahan. Kuopan päälle tehdään vielä kansi esim. nahasta. Bassoääniä saadaan aikaiseksi kieltä näpäyttämällä ja äänen korkeutta voidaan muuttaa toisella kädellä langan soivaa pituutta säätelemällä. Tumbanderan lisäksi muut soittimet olivat tiple (pieni kolmikielinen kitaran tyyppinen soitin), guayo, bongó de monte ja quijada (muulin tai hevosen leukaluusta tehty lyömäsoitin).
# Toinen vaihe (1900-1950) botijuela eli botija (saviruukku, jonka kylkeen tehdystä reiästä puhaltamalla muodostettiin bassoääniä), tres, guayo, bongó de monte, satunnaisesti claves eli rytmikapulat.
# Kolmas vaihe (1950-1994) marímbula, tres, guayo, bongó de monte, marakassit.
# Neljäs vaihe (1994-) kontrabasso, tres, kitara, guayo, güíro, bongorummut (tai timbales), marakassit, klavepalikat, huilu ja trumpetti. 

## Nengónin variaatioita

Nengón levisi eri alueille Kuuban eteläistä itäosaa ja sille on kehittynyt niissä erilaisia variaatioita. Lapidus mainitsee mm. seuraavia: Nengón-Manajú, Nengón-Serrano, Nengón de Cuenca del Cauto ja Nengón de Toa.  Grupo Changüí de Guantanamon levyllä "¡Ahora sí! Changüí y cumbancha" (Siboney LD-274) ensimmäinen kappale on Nengón de Changüí, joka kertoo myös Nengónin läheisestä suhteesta Changüí-musiikkiin.

## Katso myös
* Son
* Kuubalainen rumba
* Changüí

## Lähteet
* 

### Viitteet
Ossi Virta

**Ossi-Pekka Juhani Virta** (s. 9. heinäkuuta 1988) on suomalainen jalkapallovalmentaja. Hän on toimi kauden 2024 loppuun asti apuvalmentajana Veikkausliiga-joukkue HJK:ssa. Hän toimi myös lyhyesti HJK:n päävalmentajana keväällä 2024, kunnes joukkueen toinen valmentaja Ferran Sibila sai potkut ja Virta palasi apuvalmentajan tehtäviin. 

Virran kasvattajaseura on Käpylän Pallo, jossa hän aloitti pelaamisen 4-vuotiaana vuonna 1992. Hän pelasi aikuisena Kakkosta KäPan edustusjoukkueessa. Virta on työskennellyt valmentajana vuodesta 2005 lähtien.

## Valmentajaura
Virta toimi vuosina 2005-2015 helsinkiläisessä Käpylän Pallossa ensin juniorivalmentajana ja sittemmin junioripäällikkönä sekä valmennuspäällikkönä. 

Virta toimi vuoden 2015 SJK Akatemian johtajana. Vuosina 2016-2021 hän työskenteli KTP:n organisaatiossa erilaisissa tehtävissä toimien hetken aikaa myös Ykkösessä pelaavan edustusjoukkueen päävalmentajana.

Virta työskenteli vuonna 2021 Kakkosessa pelaavan KäPan päävalmentajana. Hän toimi Veikkausliigassa pelaavan FC Hakan apuvalmentajana kausina 2022-2023. Vuonna 2022 Haka sijoittui Veikkausliigassa neljänneksi ja pääsi osallistumaan UEFAn Konferenssiliigan karsintoihin.

Kesällä 2023 Virta siirtyi Veikkausliiga-joukkue HJK:n apuvalmentajaksi 1,5 vuoden sopimuksella. HJK maksoi siirrosta siirtokorvauksen Hakalle

Kun syksyllä 2023 HJK:n uudeksi päävalmentajaksi alun perin palkattu Ferran Sibila, ei täyttänyt Veikkausliigan lisenssivaatimuksia eikä päässyt Ruotsin jalkapalloliiton UEFA Pro -valmentajakurssille, hänet alennettiin apuvalmentajaksi tammikuussa 2024 toimittuaan päävalmentajana 12 päivän ajan. Sibilan tilalle HJK:n päävalmentajaksi nousi Virta. Hänen päävalmentajasopimuksessa luki, että sopimus kestää "siihen asti, kunnes Sibila pääsee aloittamaan Uefa Pro -koulutuksen". Sibila sai kuitenkin potkut toukokuussa 2024 ja hänen tilalleen palkattiin Toni Korkeakunnas, jonka apuvalmentajaksi Virta palasi. Virta jätti HJK:n kauden 2024 päätteeksi.

## Lähteet
Asenaftyleeni

**Asenaftyleeni** (C12H8) on aromaattisiin hiilivetyihin kuuluva orgaaninen yhdiste. Yhdistettä voidaan käyttää muiden yhdisteiden, esimerkiksi väriaineiden, valmistukseen.

## Ominaisuudet, valmistus ja käyttö
Huoneenlämpötilassa asenaftyleeni on keltaista kiteistä ainetta. Yhdiste on käytännöllisesti katsoen veteen liukenematonta mutta liukenee esimerkiksi etanoliin, dietyylieetteriin ja aromaattisiin hiilivetyihin. Kuumennettaessa yhdiste muodostaa polymeerin.

Asenaftyleeniä esiintyy kivihiilitervassa, josta sitä eristetään. Synteettisesti ainetta valmistetaan asenafteenista.

Asenaftyleeniä käytetään väriaineiden, sähköä johtavien polymeerien, maatalouskemikaalien ja orgaanisten puolijohteiden valmistukseen. Yhdistettä käytetään lisäksi kumien hapettumisenestoaineena.

## Lähteet
Kasvisokeus

**Kasvisokeus** on epävirallisesti ehdotettu kognitiivisen ennakkoluulon muoto, joka laajimmillaan tarkoittaa ihmisen taipumusta jättää kasvilajit huomiotta.

Kasvisokeutta ilmentyy monin tavoin, kuten:
* kasvien huomaamatta jättämisessä ympäröivässä luonnossa
* kasvien merkityksen tunnistamatta jättämisessä koko biosfäärille ja ihmisen asioille
* filosofisessa näkemyksessä kasveista eläimiä alempiarvoisena elämänmuotona
* kyvyttömyydessä arvostaa kasvien ainutlaatuisia piirteitä tai estetiikkaa. 

Aiheeseen liittyviä termejä ovat muun muassa kasvien laiminlyönti, eläinkeskeisyys ja eläinsovinismi.. Termin lanseerasivat kasvitieteilijät ja biologianopettajat J. H. Wandersee ja E. E. Schussler vuonna 1999 julkaisussaan ”Preventing Plant Blindness” (Kasvisokeuden ehkäiseminen) Tutkijoiden mukaan kasvien huomaamattomuuden syynä on se, että ne ovat paikallaan ja väreiltään toistensa kaltaisiaan. Toisaalta toisissa tutkimuksissa on esitetty, että kulttuuriset käytännöt vaikuttavat kasvisokeuteen. Yhdysvaltalaisessa tutkimuksessa tarkasteltiin, miten kasvit ja eläimet havaitaan käyttämällä ”näköhuomiokatkos”-menetelmää (kyky huomata toinen kahdesta nopeasti esitetystä kuvasta). Tutkimus osoitti, että osallistujat havaitsivat kuvissa tarkemmin eläimet kuin kasvit. Tutkijat ehdottivat myös mahdollisia strategioita eläinkeskeisyyden luonnehtimiseksi ja voittamiseksi.

BBC:n toimittajan Christine Ronin mukaan kasvisokeus liittyy mahdollisesti liian vähäiseen luonnossa vietettyyn aikaan, jota hänen mukaansa aiheuttaa se, että kasvitieteen rahoitusta on vähennetty ja kasvitieteen kursseja järjestetty vähemmän.

## Lähteet
Ennezat

**Ennezat** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 21 kilometriä Clermont-Ferrandin kaupungista koilliseen.

Saint-Victorin ja Sainte-Couronnen kollegiaalinen romaaninen kirkko on luultavasti rakennettu 1000-luvulla. Kirkkoa rakennettiin 1200-luvulla goottilaiseksi, mutta muutostyö tehtiin lopulta vain kirkon kuoriin ja laivaan. Kirkko kuuluu ensimmäiseen vuonna 1840 julkaistuun Ranskan historiallisten monumenttien luetteloon. 

## Lähteet

## Aiheesta muualla
Filip Rogić

**Filip Roberto Rogić** (s. 14. kesäkuuta 1993) on ruotsalainen jalkapalloilija. Hän edustaa Ruotsin Ettanissa pelaavaa Nordic Unitedia.

Suurimman osan urastaan Rogić on pelannut Ruotsin Allsvenskanissa. Viimeisimpänä hän on pelannut kolme kautta Örebro SK:ssa vuosina 2017-2020, kaksi kautta AIK:ssa vuosina 2020-2021 ja yhden kauden IK Sirius FK:ssa. HJK:hon Rogić siirtyi Thaimaan Valioliigan Buriram Unitedista kesällä 2023.

Rogić on Ruotsin ja Kroatian kaksoiskansalainen.

## Lähteet